Ruotsinsuomalaisten päivää juhlittiin mökillä | Uumajan Suomalainen Kerho
Postat 2013-02-24 av uumajalaiset
Ruotsinsuomalaisten päivää, Carl Axel Gottlundin syntymäpäivää juhlittiin Uumajan Suomalaisen Kerhon mökillä 24:s helmikuuta. Juhlat tosin alkoivat jo lauantai-iltana, jolloin näytettiin ensin elokuva ”Tie pohjoiseen” ja sen jälkeen laulettiin karaokea aina aamuneljään. Nyt sunnuntaina juhlittiin noin tunnin ohjelmalla ja sunnuntai-illallisella.
Ethel Furu lausui kaksi runoa.
Suomen kunniakonsuli Juhan Björkille luovutettiin Suomen puolustusvoimien ansiomitali, joka hänelle luvattiin jo itsenäisyyspäivänä, mutta koska itse mitali ei ollut tullut, niin luovutus tapahtui nyt. Yllä Johan Björk, veteraani Fritz Bergman, Raili Borg ja Erik Eriksson.
Mitalien jaon jälkeen lauloi ja laulatti yleisöä Pekka Sillanpää.
Tapio Tamminen kertoi sitten yleisölle kuka sankari se Gottlund oikein oli, kun juuri hänen syntymäpäivänsä valittiin ruotsinsuomalaisten päiväksi. Ohjelman jälkeen nautittiin herkullinen ja harvinainen neljän ruokalajin illallinen, jonka kokkasivat Heli ja Lasse Aarnipuro.
Alla lisää kuvia Ruotsinsuomalaisten päivän juhlinnasta.